પાકિસ્તાનનાં વિદેશ વિભાગે પોતાનાં વક્તવ્યમાં ભારત સરકાર, ભારતીય જનતા અને શહીદ થયેલા વાયુસૈનિકોનાં પરિવાર પ્રત્યે સંવેદનાં વ્યક્ત કરી છે. જે સૈનિકો ઘાયલ થયા છે તેઓ જલ્દી સ્વસ્થ થાય તે માટેની કામના પણ કરી છે. વક્તવ્યમાં બંન્ને દેશોની વચ્ચે ઉચ્ચ સ્તરીય સંપર્ક બાદ બનેલા સૌહાર્દપુર્ણ વાતાવરણને જાળવી રાખવા માટેની અપીલ કરવાની સાથે પોતાનાં તરફથી પ્રતિબદ્ધતા પણ દર્શાવવામાં આવી છે. તે ઉપરાંત આ વિસ્તારમાંથી આતંકવાદને જડમુળમાંથી ઉખાડી ફેંકવા માટેની હાકલકરી છે.